[{"text_idx": "#000003", "text": "USA vandekohus tunnistas Manaforti su\u0308u\u0308di maksu- ja pangapettustes"}, {"text_idx": "#000005", "text": "Kolm na\u0308dalat kestnud kohtuistungi lo\u0303puks ja\u0308i Manafort su\u0308u\u0308di kaheksas su\u0308u\u0308distuspunktis, mida kokku esitati 18, vahendasid Axios, Vox jt.."}, {"text_idx": "#000006", "text": "Kokku vo\u0303ib nende kuritegude eest Manaforti karistada kuni 80 aasta pikkuse vabadusekaotusega."}, {"text_idx": "#000007", "text": "Meedia andmetel ei jo\u0303udnud vandekohtunikud u\u0308ksmeelele ku\u0308mnes su\u0308u\u0308distuspunktis, mida ka\u0308sitletakse hiljem."}, {"text_idx": "#000008", "text": "Samuti ootab Manaforti ja\u0308rgmisel kuul ees teine kohtuprotsess, mis ka\u0308sitleb eriprokuro\u0308r Robert Muelleri su\u0308u\u0308distusi, mis puudutavad rahapesu, o\u0303igusmo\u0303istmise takistamist ja seda, et ta polnud registreerinud end va\u0308lisriigi lobistina."}, {"text_idx": "#000009", "text": "Manaforti su\u0308u\u0308distati muuhulgas rahapesus, maksu- ja pangapettuses ning tegutsemises Ukraina valitsuse lobistina ilma no\u0303utud registreerimiseta. Manafort oli alguses koduarestis miljonite dollarite suuruse kautsjoni vastu. Hilisema vangistamise po\u0303hjustas su\u0308u\u0308distus, et ta u\u0308ritas mo\u0303jutada tunnistajaid."}, {"text_idx": "#000010", "text": "President Trumpiga ei ole seotud u\u0308kski punktidest, milles Manafort su\u0308u\u0308di ja\u0308i. Peamiselt puudutavad su\u0308u\u0308distused aega, kui Manafort to\u0308o\u0308tas Ukraina kunagise presidendi Viktor Janukovits\u030ci heaks. Samas on USA meedias korduvalt leitud, et Manaforti vastu esitatud su\u0308u\u0308distused on Muelleri meeskonna taktika, mille abil sundida Manafort Venemaa juurdluse raames koosto\u0308o\u0308d tegema."}, {"text_idx": "#000011", "text": "Reuters on kirjutanud ka pikema u\u0308levaate sellest, kuidas uurijad Manafortiga seotud raha ja\u0308lgi ajasid ning kuidas to\u0303endina vo\u0303eti kasutusele ka su\u0308u\u0308distatavale kuulunud ja 15 000 dollarit maksnud jaanalinnunahast jakk."}, {"text_idx": "#000012", "text": "Trump nimetas Manaforti \"heaks meheks\""}, {"text_idx": "#000013", "text": "President Trump va\u0308ljendas Manaforti su\u0308u\u0308dimo\u0303istmisest kuuldes kahetsust ja nimetas su\u0308u\u0308alust muuhulgas \"heaks meheks\"."}, {"text_idx": "#000014", "text": "\"Mul on va\u0308ga kurb seda kuulda,\" u\u0308tles Trump ajakirjanikele kommenteerides kohtuasja, mida ta on nimetanud muu hulgas \"no\u0303iajahiks\"."}, {"text_idx": "#000015", "text": "\"Ta to\u0308o\u0308tas va\u0308ga paljude inimeste heaks. Sellest on va\u0308ga kahju, mis juhtus ja sel pole mingit pistmist Venemaa sekkumisega,\" lisas president."}, {"text_idx": "#000016", "text": "Trump sarjas viimati pu\u0308hapa\u0308eval taas eriprokuro\u0308ri juurdlust Venemaa sekkumise suhtes kahe aasta tagustesse presidendivalimistesse, nimetades seda \"ko\u0303ige halvemal kujul makartismiks\"."}, {"text_idx": "#000017", "text": "\"Mul pole midagi varjata... ja ma olen no\u0303udnud la\u0308bipaistvust selleks, et see kallutatud ja po\u0303lastusva\u0308a\u0308rne no\u0303iajaht saaks lo\u0303pule jo\u0303uda. Nii palju elusid on rikutud mitte millegi nimel - ko\u0303ige halvemal kujul makartism!\" kirjutas riigipea sotsiaalvo\u0303rgustikus Twitter."}, {"text_idx": "#000018", "text": "Manafort to\u0308o\u0308tas Trumpi kampaania heaks ma\u0308rtsist augustini 2016. aastal. Varem on ta teinud to\u0308o\u0308d ka teistele presidentidele nagu Ronald Reagan ja Gerald Ford."}, {"text_idx": "#000020", "text": "USA presidendi endine advokaat tunnistas ennast su\u0308u\u0308di"}, {"text_idx": "#000021", "text": "President Donald Trumpi endine advokaat Michael Cohen tunnistas end teisipa\u0308eval Manhattani ringkonnakohtus su\u0308u\u0308di kaheksas kuriteoepisoodis, mis puudutavad maksupettusi, finantsasutusele valeandmete esitamist ja kampaaniareeglite rikkumist."}, {"text_idx": "#000022", "text": "USA avalikkuses sai ko\u0303ige rohkem ta\u0308helepanu Coheni tunnistus, et kampaaniaseaduse rikkumiseks andis talle korralduse kandidaat, kelle nime ta va\u0308lja ei o\u0308elnud, kuna viimasele pole su\u0308u\u0308distust esitatud. Cohen lisas, et tegu on sama kandidaadiga, kes andis talle korralduse maksta 130 000 dollarit vaikimisraha, mille kandidaat hiljem Cohenile tagasi maksis. Cohen kinnitas kohtule, et ta oli teadlik sellest, et tema tegevus oli ebaseaduslik, vahendasid Axios ja Vox."}, {"text_idx": "#000023", "text": "Hoolimata sellest, et Cohen mainitud kandidaadi nime va\u0308lja ei o\u0308elnud, oli sisuliselt selge, et jutt ka\u0308is tollasest presidendikandidaadist ja praegusest USA riigipeast Donald Trumpist. Juba varem on tulnud avalikuks, et Cohen maksis 130 000 dollarit pornota\u0308ht Stormy Danielsile, kodanikunimega Stephanie Cliffordile, et viimane lo\u0303petaks va\u0308ited, et tal oli Trumpiga armuafa\u0308a\u0308r."}, {"text_idx": "#000024", "text": "USA meedias on pa\u0308lvinud palju ta\u0308helepanu ka kohtudokumentides sisalduv lause \"isik 1, kellest on praeguseks saanud Ameerika U\u0308hendriikide president\"."}, {"text_idx": "#000025", "text": "Sisuliselt on ko\u0303ige olulisemaks Trumpi puudutavaks ku\u0308simuseks nimetatud kohtuprotsessil, kas Trumpi kampaaniaraha kasutati kahele naisele - Cliffordile ja Playboy modellile Karen McDougalile - vaikimisraha maksmiseks, sest see oleks seadusevastane, ning kas tulevane president oli sellest teadlik ja kas ta andis selleks lausa korralduse."}, {"text_idx": "#000026", "text": "Cohenile su\u0308u\u0308ks pandud kuritegude eest saaks po\u0303himo\u0303tteliselt karistada kuni 65 aasta pikkuse vabadusekaotusega, kuid va\u0308idetavalt ta\u0308hendab kokkulepe seda, et Trumpi endine advokaat peab vanglas viibima kolm kuni viis aastat."}, {"text_idx": "#000027", "text": "Oluline detail oli u\u0308lestunnistuse puhul ka see, et kohtulik kokkulepe, mille raames Cohen end su\u0308u\u0308di tunnistas ja Manhattani prokuratuuriga koosto\u0308o\u0308d tegema hakkas, ei sisaldanud eeldust, et ta peab hakkama andma informatsiooni eriprokuro\u0308r Robert Muellerile, kelle meeskond uurib Venemaa sekkumist 2016. aasta valimistesse ja vo\u0303imalikku koosto\u0308o\u0308d Trumpi meeskonna ja Venemaa vahel."}, {"text_idx": "#000029", "text": "Ka\u0308esoleva aasta aprillis toimunud ja FBI poolt la\u0308bi viidud la\u0308biotsimine Coheni kontoris leidis aset esialgu just eriprokuro\u0308r Muelleri taotlusel."}, {"text_idx": "#000030", "text": "Voxi u\u0308levaatlik artikkel ma\u0308rgib, et Coheni u\u0308lestunnistusel vo\u0303ib kohtuprotsessi edasisest arengust so\u0303ltuvalt olla oluline juriidiline tagaja\u0308rg ka Trumpile. U\u0308he artiklis so\u0303na saanud juristi hinnangul on president Trump Coheni so\u0303nu arvestades kui \"kaasosaline, kellele pole veel su\u0308u\u0308distust esitatud\" ning kui tegu ei oleks presidendiga, oleks selline su\u0308u\u0308distus juba ammu esitatud."}, {"text_idx": "#000031", "text": "Michael Coheni advokaat Lanny Davis teatas teisipa\u0308eval otseso\u0303nu, et kui tema klient on su\u0308u\u0308di kuriteos, siis on seda ka president Trump."}, {"text_idx": "#000032", "text": "\"Michael Cohen tegi ta\u0308na selle sammu, et tema perekond saaks uue lehe po\u0308o\u0308rata. Michael ta\u0308itis oma lubaduse, mille ta andis 2. juulil ja kus ta lubas seada esikohale oma pere ja kodumaa ning ra\u0308a\u0308kida Donald Trumpi kohta to\u0303de,\" ma\u0308rkis advokaat oma po\u0308o\u0308rdumises."}, {"text_idx": "#000033", "text": "\"Ta\u0308na to\u0303usis ta pu\u0308sti ja tunnistas vande all, et Donald Trump andis talle korralduse rikkuda seadust tehes makseid kahele naisele peamise eesma\u0308rgina mo\u0303jutada valimisi,\" ja\u0308tkas Davis. \"Kui need maksed olid kuriteod Michael Coheni puhul, siis miks ei peaks need olema kuriteod Donald Trumpi puhul?\""}, {"text_idx": "#000034", "text": "Giuliani su\u0308u\u0308distas Cohenit ebaauses ja valetamises"}, {"text_idx": "#000035", "text": "President Trumpi advokaat ja veteranpoliitik Rudy Giuliani kinnitas teisipa\u0308eval ABC intervjuus, et Coheni u\u0308lestunnistuses pole midagi, mis viitaks, et Trump on midagi valesti teinud."}, {"text_idx": "#000036", "text": "Coheni tegevus aga viitab Giuliani hinnangul pikaajalisele ebaaususele ja valetamisele."}, {"text_idx": "#000037", "text": "Va\u0308ljaanne Politico on omakorda teinud kokkuvo\u0303tte sellest, kuidas Trumpi liitlaste va\u0308ited naistele vaikimisraha maksmise teemal on aja jooksul muutunud."}, {"text_idx": "#000038", "text": "Trumpi toetajate arvamust Manaforti ja Coheni kohtuasjad to\u0303ena\u0308oliselt eriti ei mo\u0303juta ning seda oli Voxi hinnangul na\u0308ha ka teisipa\u0308eval La\u0308a\u0308ne-Virginias toimunud kampaaniau\u0308ritusel."}, {"text_idx": "#000039", "text": "Senatisse pu\u0308rgiva Patrick Morrissey toetuseks korraldatud kampaaniau\u0308ritusel Trump Coheni ja Manaforti teemat ei puudutanud. Ku\u0308ll aga ko\u0303las seal juba 2016. aasta valimiskampaania ajast tuntud Hillary Clintonile viitav hu\u0308u\u0308dlause \"Pange ta trellide taha!\" (\"Lock her up!\")."}, {"text_idx": "#000040", "text": "Kongressi vabariiklased on ro\u0303hutanud asjaolu, millele ka Trump ise on ta\u0308helepanu juhtinud, et nii Manaforti kui ka Coheni kohtuprotsess ei puuduta ega to\u0303esta kuidagi mingit kokkuma\u0308ngu Venemaa ja Trumpi meeskonna vahel."}, {"text_idx": "#000041", "text": "Axios on samas teinud kokkuvo\u0303tteks u\u0308levaate Trumpi kunagise meeskonnaga seotud isikutest, kellele eriprokuro\u0308r Mueller vo\u0303i USA vo\u0303imud on praeguseks ta\u0308helepanu po\u0308o\u0308ranud. Hetkel on kohtus su\u0308u\u0308di mo\u0303istetud u\u0308ks inimene (Paul Manafort), seitse isikut on end ise su\u0308u\u0308di tunnistanud (Michael Cohen, Michael Flynn, Rick Gates, Alex vand der Zwaan, George Papadopoulos, Ricardo Pinedo) ning su\u0308u\u0308distus on esitatud 12 Venemaa so\u0303java\u0308eluure ametnikule, 14 Vene kodanikule ning kolmele Vene juriidilisele isikule. Samuti on - teadaolevalt - kuulatud u\u0308le suur hulk inimesi, sealhulgas seitse Valge Maja ametnikku ja seitse administratsiooni liiget."}, {"text_idx": "#000042", "text": "Samas kehtib ka selle kokkuvo\u0303tte puhul Trumpi liitlaste seisukoht, et otseselt Venemaaga, ra\u0308a\u0308kimata mingi kokkuma\u0308ngu to\u0303estamisest, on USA kodanikke puudutavatel su\u0308u\u0308distustel va\u0308he pistmist ning tegemist on eelko\u0303ige varasemate finantskuritegudega vo\u0303i vo\u0303imudele valeu\u0308tluste andmisega. Ka Trump ise ma\u0308rkis a\u0308sja Reutersile antud intervjuus, et u\u0308ks po\u0303hjus, miks ta pole Muelleriga veel vestelnud, on see, et kardab vo\u0303imalikku sattumist nn valetunnistuste andmise lo\u0303ksu."}, {"text_idx": "#000043", "text": "USA vo\u0303imud pidasid kinni kaks Ukraina-skandaaliga seotud a\u0308rimeest"}, {"text_idx": "#000044", "text": "Trumpi eksadvokaat nimetas presidenti rassistiks ja petiseks"}, {"text_idx": "#000047", "text": "Trumpi endise julgeolekuno\u0303uniku kohtuotsus lu\u0308kati edasi"}, {"text_idx": "#000049", "text": "WSJ: prokuratuur uurib Trumpi inauguratsiooni rahastamist"}, {"text_idx": "#000051", "text": "Trumpi endine advokaat tunnistas kongressile valetamist"}, {"text_idx": "#000052", "text": "Allikad: USA asejustiitsminister esitas tagasiastumisavalduse"}, {"text_idx": "#000053", "text": "Manafort no\u0303ustus tegema Muelleri juurdlusega koosto\u0308o\u0308d"}, {"text_idx": "#000054", "text": "Sessions: USA justiitsministeerium ei lase end lubamatult mo\u0303jutada"}, {"text_idx": "#000055", "text": "USA hoiatas Venemaad valimistesse sekkumise eest"}, {"text_idx": "#000056", "text": "Trump: turud kukuksid minu tagandamise korral kokku"}, {"text_idx": "#000057", "text": "Trump sarjas sotsiaalmeedias oma endist advokaati ja kiitis kampaaniajuhti"}, {"text_idx": "#000058", "text": "Trumpi endine advokaat Cohen tunnistas end su\u0308u\u0308di"}, {"text_idx": "#000059", "text": "Algas kohtuprotsess Trumpi endise kampaaniajuhi u\u0308le"}, {"text_idx": "#000060", "text": "Trumpi endine kampaaniajuht peab kohtuprotsessini vanglas olema"}, {"text_idx": "#000061", "text": "USA prokuratuur su\u0308u\u0308distab Manaforti tunnistajate mo\u0303jutamise katses"}, {"text_idx": "#000064", "text": "Briti ko\u0303rgeima so\u0303java\u0308elase so\u0303nul hoiab Ukraina so\u0303jas initsiatiivi"}, {"text_idx": "#000066", "text": "Finantsinspektsioon asub koos Euroopa kolleegidega pankade puhvreid uurima"}, {"text_idx": "#000067", "text": "Venemaa tennisist valmistas Tokyos suuru\u0308llatuse"}, {"text_idx": "#000069", "text": "Eesti soovib va\u0308ljapakutud parandusdirektiivi muutmist"}, {"text_idx": "#000071", "text": "Laupa\u0308eval sajab mitmel pool hoovihma"}, {"text_idx": "#000073", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000075", "text": "Vandeadvokaat: on toimumas liikumine, mis va\u0308ljendusvabadust u\u0308ha enam piirab"}, {"text_idx": "#000076", "text": "Kaljulaid: Reformierakond kutsus mind oma ridades kandideerima"}, {"text_idx": "#000078", "text": "Ta\u0308nak na\u0308itas testikatsel seitsmendat aega"}, {"text_idx": "#000082", "text": "Reede pa\u0308rastlo\u0303unal hakkab saartest alates sadama"}, {"text_idx": "#000083", "text": "Konkurent aitas Inglismaa MM-il veerandfinaali"}, {"text_idx": "#000086", "text": "Muinasaegse Eesti moeva\u0308rv oli tumesinine"}, {"text_idx": "#000090", "text": "Terje Pennie: mo\u0303tlesin to\u0303siselt na\u0308itlejakarja\u0308a\u0308ri lo\u0303petamisele"}, {"text_idx": "#000093", "text": "Heili Sibrits: menu\u0308u\u0308 planeerimine aitab sa\u0308a\u0308sta nii aega kui ka raha"}, {"text_idx": "#000094", "text": "ETV+ ekraanil alustab lo\u0303bus viktoriin \"Kes ku\u0308ll seda teaks?\""}, {"text_idx": "#000097", "text": "Soome valitsus kavatseb reformida pensionisu\u0308steemi"}, {"text_idx": "#000098", "text": "Lo\u0303plike kokkulepeteni Euroopa ra\u0308ndepakti osas ei ole veel jo\u0303utud"}, {"text_idx": "#000102", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000103", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]